Phokis — Delphi — ca. 154 BC
Region: Central Greece (IG VII-IX) — Delphi 

[θ]εος τυχαν. [εδο]ξε ται πολει των δελφων εν αγοραι τελει[ωι συμ] [ψαφ]οις ταις [ε]ννομοις επειδη οπουντιοι και εν τ[οις] [εμπ]ροσ[θ]εν χρονοις ευνοοι οντες διατετελεκα[τι] ποτι ταν πολιν αμων και νυν αποσταλεισας ποτ [αυ]τους πρεσβειας υπο τας πολιος οπως ελωνται δικαστας ανδρας τρεις οιτινες παραγενομενοι ποθ α[με] ποιησωνται τας κρισεις μετα παντος του δικαιου τον τε πρεσβευταν ποτεδεξαντο φιλανθρωπως και περι ων παρεκαλει υπακουσαντες τας τε εξ αρχας [υ]παρχουσας αυτοις ποτι ταν πολιν αιρεσιος απολογισμον εποιησαντο και δικαστας απεστειλαν σωσθενην αρμωνος θαρσηνα αρμενου αινησωνα βουλικου κα[ι] γραμματη μενεσταν πολεμαρχου παραγενομενοι δε ουτοι ταν τε επιδαμιαν και αναστροφαν εποιησαντο αξιως των τε εξαποστειλαντων αυτους κα[ι] τας αμετερας πολιος και των ενκληματων τα μεν ε[κ]ριναν τα δε διελυσαν πλειστον λογον ποιευμενοι τας τε ποτι τους θεους ευσεβειας και του δικαιου και συμ[φ]εροντος π[α]σι δελφοις δεδοχθαι ται πολει επαινεσαι μεν ταν [π]ολιν των οπουντιων επι ται αποστολαι [τ]ων ανδρων επαινεσαι δε και τους δικαστας σωσθενην αρμω[ν]ος θαρσηνα αρμενου αινησωνα βουλικου και τον γραμματ[ε]α μεν[ε]σταν πολεμαρχου και στεφανωσαι αυτο[υ]ς δαφναι στεφανωι καθως πατριον εστι δελφοις υπαρχεν [δ]ε αυτοις και εκγονοις προξενιαν ισοπο[λιτ]ειαν προμαντειαν ασυλιαν ατελειαν προεδριαν εμ πασι τοις αγωνοις οις α πολις τιθητι και ταλλα τιμια οσα και τοις αλλοις προξενοις και ευεργεταις τας πολιο[ς] αποστειλαι δε αυτοις και τους επιδαμι[ορ]γους αντιγενη και μνασιθεον ξενια τα μεγιστα εκ των νομων. αρχοντος φιλοκρατεος βουλευοντων ταν δευτεραν εξαμηνον ξενωνος του φιλοκρατεος αστο[ξ]ενου. αριστιωνος.